
Comisia pentru drepturile omului, culte 

şi problemele minorităţilor naţionale 



Domnului deputat 




Valentin Iliescu,



Preşedintele Comisiei pentru muncă şi protecţie socială

AVIZ

asupra proiectului de Lege privind aprobarea Ordonanţei de urgenţă a Guvernului nr. 60/1998 pentru modificarea art. 1 alin. 1 al Legii nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945-1952



Biroul   permanent  al  Camerei Deputaţilor a trimis, cu adresa nr. 441 din 26 ianuarie 1999, Comisiei pentru drepturile omului, culte şi problemele minorităţilor naţionale proiectul de Lege privind aprobarea Ordonanţei de urgenţă a Guvernului nr. 60/1998 pentru modificarea art. 1 alin. 1 al Legii nr. 51/1993 privind acordarea unor drepturi magistraţilor care au fost înlăturaţi din justiţie pentru considerente politice în perioada anilor 1945-1952.



În şedinţa din 3 februarie 1999 comisia a analizat proiectul de lege şi a hotărât, cu majoritate de voturi, să îi acorde aviz favorabil cu următorul amendament:



Amendamente admise:

	Nr.

crt.
	Articolul 

(textul iniţial)
	Amendamentul propus

(autorul)

Text adoptat de comisie
	Motivare

	0.
	1.
	2.
	3.

	1.
	   “Articol unic – Alineatul 1 al articolului 1 din Legea nr. 51/1993 privind acordarea unor drepturi magistraţilor care au fost îlăturaţi din justiţie pentru considerente politice în perioada anilor 1945-1952, publicată în Monitorul Oficial al României, 

partea I, nr. 157 din 12 iulie 1993, se modifică şi va avea următorul cuprins:

    «Art. 1 – Magistraţii care,în perioada anilor 1945-1952 au fost înlăturaţi din justiţie din motive politice, au dreptul la o indemnizaţie lunară neimpozabilă de 200.000 lei»”.


	    Domnul deputat Liviu Alexandru Mera a propus majorarea cuantumului indemnizaţiei stabilite în alin. 1 al articolului unic, de la 200.000 lei la 300.000 lei.

    Amendamentul a fost admis de membrii comisiei cu majoritate de voturi.

    Ca atare, alin. 1 al articolului unic va avea următorul cuprins:

    “Art. 1 – Magistraţii care,în perioada anilor 1945-1952 au fost înlăturaţi din justiţie din motive politice, au dreptul la o indemnizaţie lunară neimpozabilă de 300.000 lei”.


	    Autorul a avut în vedere că suma propusă de iniţiator este insuficientă pentru a acoperi nevoile persoanelor care fac obiectul reglementării, ţinând cont de sănătatea în general precară a acestora şi de preţurile ridicate ale alimentelor şi medicamentelor etc.


PREŞEDINTE,

Marţian Dan

